
RAPORT  DE REEXAMINARE
asupra propunerii legislative pentru completarea şi modificarea Legii nr.381/2002 privind acordarea despăgubirilor în caz de calamităţi naturale în agricultură 
În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere pe fond cu propunerea legislativă pentru completarea şi modificarea Legii nr.381/2002 privind acordarea despăgubirilor în caz de calamităţi naturale în agricultură, transmisă cu adresa nr.Pl.x 134 din  12 martie 2008, înregistrată sub nr.24/112/13.03.2008. 

Plenul Camerei Deputaţilor a hotărât retrimiterea propunerii legislative la comisie in vederea reexaminării şi întocmirii unui nou raport.
La întocmirea raportului, Comisia a avut în vedere avizul favorabil al Consiliului Legislativ şi punctul de vedere negativ al Guvernului.
 Propunerea legislativă are ca obiect de reglementare modificarea şi completarea Legii nr.381/2002 privind acordarea despăgubirilor în caz de calamităţi naturale în agricultură, cu modificările ulterioare, în sensul diferenţierii procedurilor ce trebuie urmate în vederea acordării despăgubirilor pentru culturile afectate de seceta prelungită.
Propunerea legislativă pentru modificarea şi completarea Legii nr.381/2002 privind acordarea despăgubirilor în caz de calamităţi naturale în agricultură face parte din categoria legilor organice, potrivit prevederilor art.73 din Constituţia României, republicată.

La dezbaterea propunerii legislative a participat ca invitat, în conformitate cu prevederile art.54 şi 55 din Regulamentul Camerei Deputaţilor, republicat, domnul Marian Hoinaru, secretar de stat în cadrul Ministerului Agriculturii şi Dezvoltării Rurale. 

La lucrările Comisiei au fost prezenţi 27 de deputaţi, membri ai comisiei. 
Propunerea legislativă a fost respinsă în unanimitate, în şedinţa din 25 martie 2009, pentru următorul considerent:
· Propunerea nu cuprinde liniile directoare impuse de Comisia Europeană.
Propunerea legislativă a fost respinsă de Senat în şedinţa din 10 martie 2008.

Propunerea legislativă, potrivit art.75 alin.(1) şi (3) din Constituţia României, republicată, şi art.92 alin.(9) pct.2 din Regulamentul Camerei Deputaţilor, republicat este de competenţa decizională a Camerei Deputaţilor.

             SECRETAR,

Expert, Florentin Oancea   



 
PAGE  
2

_967545661.unknown

